रोल नंबर स्लिप देने के बदले छात्रों से मांगे पांच सौ रुपए
कॉलेजके छात्रों ने चौबीसी राजकीय महाविद्यालय महम के प्रशासन पर रोल नंबर स्लीप देने की एवज में 500 रुपए लिए जाने का आरोप लगाया है। विरोध स्वरूप छात्रों ने शुक्रवार को कॉलेज गेट के सामने पुतला दहन किया। छात्र मोहित गोयत, राहुल गोयत, दिनेश, अमन, अंकित , दीपक, आशीष, सचिन, संजय आदि ने बताया कि उनके दिसंबर के पेपर शुरू हो चुके हैं।
छात्र पेपरों के लिए रोल नंबर स्लिप लेने गए तो उनसे 500 रुपए मांगे गए। जिसकी रसीद भी नहीं दी जा रही। जानकारी के मुताबिक पिछले वर्ष भी कॉलेज प्रशासन द्वारा भी ऐसा ही मामला सामने आया था। उस दौरान भी छात्रों ने विरोध किया तो उनसे पैसे नहीं लिए गए।
इस बारे में कॉलेज स्टाफ ने बताया कि जिन छात्रों के नाम कट चुके हैं या जिनका गैर हाजिरी के चलते जुर्माना बकाया है, केवल उन्हीं छात्रों से पैसे लिए जा रहे हैं। किसी छात्र से अवैध वसूली नहीं की जा रही। लेकिन जब रसीद नहीं दिए जाने के बारे में पूछने पर स्टाफ सदस्य ने कुछ भी बताने से इनकार कर दिया है।
स्कूल गेट के सामने पुतला जलाते छात्र।
hin_Deva hin_Deva hin_Deva hin_Deva hin_Deva